31. ΝΟΜΟΣ υπ’ αριθ. 358 της 17/24 Ιουν. 1976 (ΦΕΚ Α΄ 155) Περί ρυθμίσεως ζητημάτων τινών της βιομηχανίας κινηματογράφου και άλλων συναφών διατάξεων. Άρθρ.1.-1.Η άσκησις του επαγγέλματος του τεχνικού βιομηχανίας κινηματογράφου και τηλεοράσεως (εικονολήπτου, φωνολήπτου, ηλεκτρολόγου-χειριστού φωτιστικών σωμάτων, συναρμολογητού, ψιμυθειολόγου, διευθυντού παραγωγής χειριστού τηλεοπτικής μηχανής λήψεως, χειριστού μαγνητοσκοπίου, μηχανικού τηλεοράσεως, μηχανικού ήχου, χειριστού μίξεως εικόνος, χειριστού μηχανημάτων ήχου και λοιπών τεχνικών λήψεως και επεξεργασίας κινηματογραφικών και τηλεοπτικών ταινιών) επιτρέπεται ελευθέρως εις τους κεκτημένους αντίστοιχον άδειαν κατά τα εν τη επομένη παραγράφω οριζόμενα. 2.Δια Π.Δ/των εκδιδομένων προτάσει του Υπουργού Βιομηχανίας, καθορίζονται τα της αναγνωρίσεως και ασκήσεως του επαγγέλματος του τεχνικού της βιομηχανίας κινηματογράφου και τηλεοράσεως, αι ειδικότητες τούτου, αι προϋποθέσεις χορηγήσεως και ανακλήσεως των σχετικών αδειών κατά κατηγορίας και ειδικότητας ως και παν συναφές θέμα. Δι ομοίων Π.Δ/των εις τους τεχνικούς βιομηχανίας κινηματογράφου και τηλεοράσεως δύναται να υπάγωνται και οι σκηνοθέται κινηματογράφου και τηλεοράσεως. Δια Π.Δ/των εκδιδομένων προτάσει των Υπουργών Βιομηχανίας και Οικονομικών καθορίζονται τα της συστάσεως και λειτουργίας των Επιτροπών χορηγήσεως και ανακλήσεως αδειών και πάσα συναφής λεπτομέρεια. Τα της καταβολής εξετάστρων και αποζημιώσεως του Προέδρου, των μελών, του εισηγητού και του γραμματέως των Επιτροπών καθορίζονται δια κοινής αποφάσεως των Υπουργών Οικονομικών και Βιομηχανίας. 3.Οι απασχολούντες τεχνικούς της βιομηχανίας κινηματογράφου ικαι τηλεοράσεως δεν δύνανται να χρησιμοποιούν πρόσωπα μη κεκτημένα την κατά την προηγουμένην παράγραφον άδειαν. 4.Εξαιρούνται των διατάξεων του παρόντος αι υπό ερασιτεχνών παραγόμεναι ουχί δι’ εμπορικήν εκμετάλλευσιν κινηματογραφικαί και τηλεοπτικαί ταινίαι. Άρθρ.2.-1.(Αντικαθίστανται το πρώτον εδάφιον της παρ. 1 και η παρ.3 του άρθρ. 27 Ν.Δ. 4208/1961 ανωτ. αριθ. 1). Σελ. 244,696(γ) Τεύχος Η102 - Σελ. 50 2.(Προστίθεται εδάφιον εις την παρ. 1 του άρθρ. 27 Ν.Δ. 4208/1961). Άρθρ.3.-(Προστίθεται εδάφιον εις το άρθρ. 28 Ν.Δ. 4208/1961). Άρθρ.4.-Πάσα παράβασις του παρόντος και των κατ’ εξουσιοδότησιν τούτου εκδιδομένων Π.Δ/των επισύρει κατά του παραβάτου και τας υπό του άρθρ. 458 του Ποινικού Κώδικος προβλεπομένας ποινάς, του αδικήματος διωκομένου αυτεπαγγέλτως. Άρθρ.5.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 